Asisat Lamina Oshoala MON (an haife tane a ranar 9 ga watan Oktoba a shekarar 1994) Yar'Najeriya ce, kuma ƙwararriyar yar'wasan ƙwallon ƙafa wacce take buga wasa a ƙungiyar kwallon kafa na FC Barcelona Femení a ƙasar Spaniya a Primera División amatsayin yar'wasan gaba. Tazama year wasa mafi yawan cin ƙwallaye a gasar cin kofin duniya na mata yan kasa da shekaru 20 2014 FIFA U-20 Kofin Duniya na mata kuma itace yar'wasa mafi ƙayatarwa. Ta sake zama yar'wasa mafi ƙayatarwa kuma nabiyu a yawan cin ƙwallaye da ƙungiyar Super Falcons wanda suka lashe gasar 2014 African Women's Championship. A ranar 23 ga watan Janairun shekara ta 2015, Oshoala ta koma Liverpool Ladies. Maikula da ƙungiyar Liverpool, Matt Beard ta bayyana ta amatsayin "ɗaya daga cikin mafiya ƙayatarwan yan'wasa matasa na duniya". Dukda cewa ansamu jita-jita a lokacin na zata koma ne wasu ƙungiyoyin, amma tace taji ɗadin data koma Liverpool. Asisat Oshoala tayi rashin buga wasanni biyu na A kakar shekarar 2015 sakamakon raunin gwiwa data samu, amatsayin Liverpool waɗanda suke rike da kofin gasar amma sun ƙare amatsayi na bakwai ne cikin ƙungiyoyi takwas.